Legal Document

Category: 283

Text:
100. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ-ΟΙΚΟΝΟΜΙΚΩΝ Αριθ. 30243 της 11/27 Σεπτ. 2000 (ΦΕΚ Β΄1190) Αναπροσαρμογή ορίου μίσθωσης κατοικίας των υπαγομένων στις διατάξεις του άρθρ. 39 του Νόμ. 1832/1989. Έχοντας υπόψη: Τις διατάξεις: 1. Της παρ. 5 του αρθ. 39 του Ν. 1832/17.2.1989 «τροποποίηση και συμπλήρωση της νομοθεσίας για την τοπική αυτοδιοίκηση , την αποκέντρωση και άλλες διατάξεις» (ΦΕΚ 54 Α΄), με την οποία παρασχέθηκε η δυνατότητα εξευρέσεως ή ενοικίασης από το δημόσιο καταλλήλων ακινήτων για τις στεγαστικές ανάγκες των εκπροσώπων του στην περιφέρεια. 2. Του αρθ. 7 του Ν. 1900/7.9.1990 «τροποποίηση και συμπλήρωση διατάξεων του δημοτικού και κοινοτικού κώδικα (Π.Δ. 323/1989) δευτεροβάθμιας τοπικής αυτοδιοίκησης (Νόμ. 1622/1986) εσόδων δήμων και κοινοτήτων και άλλες διατάξεις», βάσει του οποίου προσδιορίστηκε το μηνιαίο μίσθωμα κατοικίας των δικαιουμένων ως άνω προσώπων με δυνατότητα αναπροσαρμογής του. Σελ. 52,5090 Τεύχος 1420 Σελ. 110 3. Του αρθ. 29 του Ν. 1558/1985 όπως συμπληρώθηκε με τα αρθ. 27 & 1 των Ν. 2081/92 & 2649/97, αντίστοιχα, για το ύψος της προκαλούμενης δαπάνης, που στην προκειμένη περίπτωση θα αντιμετωπισθεί από τις εγγεγραμμένες πιστώσεις των οικείων προϋπολογισμών κάθε φορέα. 4. Το γεγονός ότι, από το έτος 1990 που προσδιορίστηκε με το αρθ. 7 του Ν. 1900/90 το μηνιαίο μίσθωμα των 150.000 δρχ., μέχρι σήμερα δεν έχει αναπροσαρμοστεί η τιμή αυτή και ως εκ τούτου δικαιολογείται η παρεχόμενη από το Νόμο δυνατότητα αναπρος1αρμογής του ανωτέρω μισθώματος. 5. Το υπ’ αριθμ. 2/50845/0020/17.7.2000 έγγραφο του Υπουργείου Οικονομικών με το οποίο προτείνεται η αναπροσαρμογή του μισθώματος κατοικίας για τους εκπροσώπους του κράτους στις περιφέρειες. 6. Την 11187/12.5.2000 κοινή απόφαση του Πρωθυπουργού και της Υπουργού Εσωτερικών, Δημόσιας Διοίκησης και Αποκέντρωσης για την ανάθεση αρμοδιοτήτων στους Υφυπουργούς Εσωτερικών , Δημόσιας Διοίκησης και Αποκέντρωσης (ΦΕΚ 630/Β΄/12.5.2000). 7. Την κοινή απόφαση του Πρωθυπουργού και Υπουργού Οικονομικών 1039386/441/Α0006/21.4.2000 (Β’ 571) «ανάθεση αρμοδιοτήτων στους Υφυπουργούς Οικονομικών», αποφασίζουμε: Αναπροσαρμόζουμε το μηνιαίο μίσθωμα κατοικίας των 150.000 δρχ. που είχε οριστεί με το αρθ. 7 του Ν. 1900/1990 για τα πρόσωπα της παρ. 5 του αρθ. 39 του Ν. 1832/89 (Γενικός Γραμματέας Περιφέρειας , κ.λπ.) στις 225.000 δρχ. το μήνα. Η προκαλούμενη επιπλέον δαπάνη θα βαρύνει τις εγγεγραμμένες για το σκοπό αυτό πιστώσεις των οικείων προϋπολογισμών του εκάστοτε φορέα για τα πρόσωπα αυτά. 3.Α.α.99-100 Δημοτικός και Κοινοτικός Κώδικας